OpenLLM-France/wikimedia huggingface dataset:
# Bliestorf

Bliestorf Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 643 biztanle zituen 10,35 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q632198
* Multimedia: Bliestorf / Q632198
# Bliedersdorf

Bliedersdorf Alemaniako udalerria da. Saxonia Beherea estatuan dago, [[Stade barrutia|Stade]] barrutian. 2014an 1.721 biztanle zituen 12,41 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q505569
* Multimedia: Bliedersdorf / Q505569
# Besaldi

Besaldia edo estadoa distantzia neurri zaharra da, zerbaitetik, besapean edo besoetan hartzen den kopurua. Besaldi bakoitzak 6 oin ditu. Beraz, 1,68 metro du baliokidea, gutxi gorabehera. Dena dela, gainerako neurri zaharrak bezala, toki eta aldi batetik bestera aldatzen zen besaldiaren neurria ere.

## Erreferentziak

* ↑ Harluxet Hiztegi Entziklopedikoa. Besaldi. .

## Kanpo estekak

* Datuak: Q12255087
# Besano

Besano Italiako udalerri bat da. Vareseko probintzian kokatuta dago, Lombardia eskualdean. 2.515 biztanle ditu, 3,43 kilometro koadroko azaleran banatuta.

## Mugakideak

Besanok honako udalerri hauekin egiten du muga:
Cuasso al Monte Porto Ceresio Viggiù Bisuschio Mendrisio

## Kanpo estekak

* Datuak: Q40810
* Multimedia: Besano / Q40810
# Besahezur

Humeroa edo besahezurra (latinez, humerus) goiko gorputz adarreko hezurrik luzeena da, sorbaldatik ukondora joaten dena.
Humeroaren goiko epifisia eskapularekin giltzatzen da, sorbaldako giltzaduraren bitartez eta beheko epifisia, ordea, kubitu eta erradioarekin ukondoaren giltzaduraren bitartez.

## Deskribapen anatomikoa
### Hurbileko epifisia

* Burua: forma erdi-esferikoa duen aurpegi artikularra dauka, zeina eskapularen barrunbe glenoideoarekin giltzatzen dena.
* Lepo anatomikoa: tuberkulu nagusiaren eta txikiaren artean kokatzen da.
* Lepo kirurgikoa: muskulu eskapulahumeralen ezarpen tokia da.
* Tuberkulu nagusia: muskulu desberdinak ezartzen dira: arantza gaineko muskulua, arantza azpiko muskulua eta muskulu biribil txikia.
* Tuberkulu txikia: eskapula azpiko muskuluaren ezarpen tokia da.
* Tuberkulu arteko ildoa: bi tuberkuluen arteko espazioa da.

### Diafisia

* Humeroaren gorputza: hezurraren bi epifisien artean kokatzen da. Aurre-erdiko, aurre-alboko eta atzeko aurpegiak dauzka. Aurre-erdiko eta aurre-alboko aurpegiak batzen diren tokian, aurreko ertza dago. Aurre-erdiko eta atzeko aurpegiak batzen diren tokian, erdiko ertza dago. Aurre-alboko eta atzeko aurpegiak batzen diren tokian, alboko ertza dago.
* Nerbio erradialaren ildoa: atzeko aurpegian dago, eta bertatik nerbio erradial komuna eta barneko arteria brakiala igarotzen dira.
* Alboko ertza: hezurraren alboko aldean kokatzen da eta bere hurbileko herenean deltoide tuberositatea dago, deltoide muskuluaren ezarpen tokia dena.

### Urruneko epifisia

* Kondiloa: humeroaren alde distaleko gunea da, non kapitulua, troklea eta hobi koronoide, oleokraneal eta erradialak aurkitzen diren.
* Kapitulua: hezurraren alboko aldean kokatuta dago eta erradioaren hobitxo artikularrarekin lotzen da.
* Troklea: erdiko aldean dago eta kubitoaren troklea muxarradurarekin lotzen da.
* Hobi koronoideoa: kubitoaren irtengune koronoidearekin lotzen da.
* Hobi olekraneala: kubitoaren olekraneoarekin lotzen da.
* Hobi erradiala: erradioaren buruarekin lotzen da.
* Erdiko epikondiloa: troklearen goialdean kokatzen den luzapena da.
* Alboko epikondiloa: kapituluaren goialdean kokatzen den luzapena da.

## Giltzadurak
### Sorbaldaren giltzadurak

Humeroaren burua eskapularen barrunbe glenoideoarekin giltzatzen da, sorbaldaren giltzadura sortuz. Giltzadura hau sendotzeko lotailu glenohumerala, lotailu korakohumerala eta zeharkako lotailu humerala daude.

### Ukondoaren giltzadurak

Humeroaren kondiloa erradioaren buruarekin giltzatzen da eta troklea, ordea, kubitoaren muxarradura troklearrarekin giltzatzen da, ukondoaren giltzadura osatuz. Ukondoaren giltzaduraren barruan bi giltzadura desberdin dauzkagu:

#### Giltzadura humerokubitala

Troklea motakoa da, bai morfologikoki eta anatomikoki.

#### Giltzadura humerorradiala

Morfologikoki kondileoa da eta funtzionalki troklea.

## Lotutako giharrak

Goiko atalean deltoidea eta gihar pektorala eta erdikoan bizepsa aurrealdean eta trizepsa atzealdean lotuta ditu humeroak, besteak beste.

## Kanpo estekak

* Datuak: Q162595
* Multimedia: Humerus / Q162595
# Besana in Brianza

Besana in Brianza Italiako udalerri bat da. Monta eta Brianzako probintzian kokatuta dago, Lombardia eskualdean. 15.394 biztanle ditu, 15,76 kilometro koadroko azaleran banatuta.

## Mugakideak

Besana in Brianzak honako udalerri hauekin egiten du muga:
Briosco Carate Brianza Casatenovo Correzzana Monticello Brianza Renate Triuggio

## Kanpo estekak

* Datuak: Q40502
* Multimedia: Besana in Brianza / Q40502
# Besançon-1 kantonamendua

Besançon-1 kantonamendua Frantziako kantonamendu bat da. Doubs departamenduan dago, Borgoina-Franche-Comté eskualdean. Guztira 8 udalerri ditu eta Besançon da bere hiriburua.

## Kanpo estekak

* Datuak: Q17174813
# Besagain (argipena)

Besagain hitzak adiera zenbait ditu:
* besagaina edo sorbalda;
* pilotan, besagaina edo bolea.
# Bob Bigarren Aktorea

Robert "Bob" Onderdonk Terwilliger Jr., edo "Bob Bigarren Aktorea" (Sideshow Bob ingelesez), Simpsondarrak telesailko pertsonaia da.

## Istorioa

Krusty Pailazoarekin lan egiten zuen, bere laguntzailea bezala. Ondoren Springfieldeko supermerkatuan lapurreta egitea egotzi nahi izan zion Krusty Pailazoari, bain Bart Simpsonek poliziari jakinarazi eta kartzelan sartu zuten. Ordutik Bart Simpson hiltzen hainbat aldiz saiatu da.
Francescarekin ezkonduta dago, eta seme bat dauka, Gino izenekoa. Cecil Terwilligeren anaia da.

## Kanpo estekak

* Datuak: Q1411101
* Multimedia: Sideshow Bob / Q1411101
# Bob Avakian

Bob Avakian (Washington, Ameriketako Estatu Batuak, 1943ko martxoaren 7) politikari estatubatuarra da, 1975tik Ameriketako Estatu Batuetako Alderdi Komunista Iraultzaileko presidentea da.

## Biografia

Washington Hirian jaioa baina Berkeleyn (Kalifornia) hazita, emigratzaile armeniarren biloba da. Berkeleyko lizeoan ikasi eta ondoren Berkeleyko Kaliforniako Unibertsitatean jarraitu zituen bere ikasketekin. Adierazpen Askatasunaren Mugimenduko (Free Speech Movement) kide da.
1975ean, Bob Avakianek eta Batasun Iraultzailea, C. Clark Kissinger eta Carl Dixekin batera Ameriketako Estatu Batuetako Alderdi Komunista Iraultzailea sortu zuten. Bob Avakian teorilari maoista gailena da.

## Lanak
### Liburuak

* Away With All Gods: Unchaining the Mind and Radically Changing the World (2008)
* Marxism and the Call of the Future: Conversations on Ethics, History, and Politics Bill Martinekin batera (2005)
* From Ike to Mao and Beyond: My Journey from Mainstream America to Revolutionary Communist ISBN 0-9760236-2-8. (2005)
* Observations on Art and Culture, Science and Philosophy (2005)
* Preaching From a Pulpit of Bones: We Need Morality but not Traditional Morality (1999)
* Phony Communism is Dead... Long Live Real Communism! - A response to claims of the "Death of Communism". (1992)
* Could We Really Win? - A talk about how revolution could be possible in a country like the U.S.
* Democracy: Can't We Do Better Than That? (1986)
* For a Harvest of Dragons: On the "Crisis of Marxism" and the Power of Marxism – Now More than Ever: An Essay Marking the 100th Anniversary of Marx's Death
* The Immortal Contributions of Mao Tse-Tung (1979)
* A Horrible End, or an End to the Horror? (1984)
* Bullets: From the Writings Speeches and Interviews of Bob Avakian

## Kanpo loturak

* (Ingelesez) Bob Avakianen weborria
* Datuak: Q355066
* Multimedia: Bob Avakian / Q355066
# Bob Bondurant

Robert "Bob" Bondurant (Evanston, Illinois, 1933ko apirilaren 27a – Phoenix, 2021eko azaroaren 12a) Shelby eta Ferrari kirol prototipoan lehiatu zen lasterketa-gidari estatubatuarra izan zen, eta NART, Reg Parnell., Bernard White, Eagle 1 Formulan.

## Erreferentziak

* ↑ scuderiafastmag. Bob Bondurant: 1933-2021. .
* ↑ American Legend Bob Bondurant, 88. .
* ↑ Bob BONDURANT • STATS F1. .

## Kanpo estekak

* Datuak: Q172496
* Multimedia: Bob Bondurant / Q172496
# Bob Burns

Robert Lewis "Bob" Burns Jr. (Gainesville, Florida, 1950eko azaroaren 24a - Cartersville, Georgia, 2015eko apirilaren 3a) estatubatuar bateria-jotzailea izan zen, Lynyrd Skynyrd taldeko kidea.
Lynyrd Skynyrd taldearen sortzaileetako bat izan zen, Ronnie Van Zant, Gary Rossington, Allen Collins eta Larry Junstrom musikariekin batera, eta taldean egon zen 1974ra arte, harik eta krisi mental batek jota utzi zuen arte.
Bateria jo zuen taldearen lehen bi disko ofizialetan. 2006an berriz agertu zen haiekin jotzeko, eta musika mundutik desagertu zen berriro.
2015ean hil zen auto istripu batean.
# Boaz eta Jakin

Bibliaren arabera, Boaz eta Jakin kobrezko, letoizko edo brontzezko bi zutabe izan ziren, Salomonen tenpluan, Jerusalemgo lehen tenpluan. Batzuetan ikur gisa erabiltzen dira masonerian eta tarotean. Seguruenik ez ziren eusteko egiturak, baina zutikakoak ziren, inguruko tenpluetan aurkitutako antzeko zutabeetan oinarrituak.

## Deskribapena
### Biblian

Pilareak 6 oineko zabalerakoak (1,8 metro) eta 27 oineko altuerakoak (8,2 metro) ziren. Zutabeen goialdean, liriozko apaingarriak zituzten, letoizkoak. Toratik hartutako jatorrizko neurketa kubitetan zegoen, non pilareak 18 besabete altu eta 12 besabeteko perimetrokoak inguru zirela esaten den. (Jr 52:21). Koadro-sareek kaptadore bakoitzaren katilua estaltzen zuten, 200 granadako errenkadaz apainduak, kaptadore bakoitzak zazpi katez estaliak eta lirioz koroatuak zeuden (1 Erg 7:13–22, 1 Erg 7:41).
Pilareek ez zuten iraun Lehen Tenplua suntsitu ondoren; Jr 52:17 bertsetak dio: "Babiloniarrek zatikatu egin zituzten Jaunaren etxean zeuden brontzezko zutabeak, orgak eta uraxka handia, eta Babiloniara eraman zuten brontzea. ". 2 Erg 25:13 antzeko kontua du. Zutabeak zatitan eraman ziren, garraioa errazteko. Bigarren Tenplua eraiki zenean, ez ziren itzuli, eta ez dago haiek ordezteko eraikitzen ari diren pilare berrien erregistrorik.

### Josefo

Josefo lehen mendeko erromatar ikerlearen liburuaren arabera, Boaz Salomongo tenpluko arkupearen ezkerrean zegoen; Jakin, berriz, eskuinean jarri zen. Biak Hiram izeneko artisau hebrearrak egin zituen.

## Ondorengo erreferentziak

Italiako Tuscaniako Santa Maria Maggiore Eliza Erromanikoak sarrera horman sartua du, eta albo banatan harrizko bi zutabe independente ditu, Boaz eta Jakin gogora ekartzeko helburuarekin eginak. Würzburg-eko katedralean (Alemania) eta Dalbyko elizan (Suedia) ere bi zutabe daude Boaz eta Jakin irudikatzen dutenak.
Boaz eta Jakin irudikatzen dituzten zutabeak Logia Masoniko gehienetan daude, eta erritu masonikoan erabiltzen dira. Zutabeak Salomonen tenpluaren beraren erabilera sinbolikoaren zati dira.
Jakin, AEBko Georgia estatuaren hego-mendebaldean dagoen hiri batek, bere izena hartzen du zutabetik. Alabamako Boaz hiriak ere.
Tarot kartetako Ama-Santuaren kartaren aldaera batzuek Boaz eta Jakin erakusten dute.

## Erreferentziak

* ↑ Scott, R. B. Y.. (1939). «The Pillars Jachin and Boaz» Journal of Biblical Literature 58 (2): 143–149. doi:10.2307/3259857. ISSN 0021-9231. (Noiz kontsultatua: 2021-09-18).
* ↑ OzTorah » Blog Archive » Pillars of the Temple. .
* ↑ Hamblin, William J. and Seeely, David Rolph, Solomon's Temple; Myth and History, Thames and Hudson, 2007, p. 109
* ↑ PS Review of Freemasonry. .

## Kanpo estekak

* Datuak: Q379458
* Multimedia: Boaz and Jachin / Q379458
# Boaz uhartea (Bermuda)

Boaz uhartea, Gate's uhartea edo Yates uhartea, Bermudako uharte bat da, Ozeano Atlantikoan.
# Bob Beamon

Robert Bob Beamon (New York, 1946ko abuztuaren 29) estatubatuar kirolari ohi bat da, luzera jauzian espezializatua. 1968ko Mexikoko Udako Olinpiar Jokoetan egin zen ospetsu, 8,90 metroko jauzi batekin, urrea irabazi eta munduko errekorra ezarri baitzuen, aurreko munduko errekorra, 55 zentimetrotan gaindituz. Errekor honek, 22 urte, 10 hilabete eta 22 egun iraun zuen, 1991n, Tokion ospatu zen atletismoko aire libreko mundialean, Mike Powellek, 8,95 metroko jauzi batekin gainditu zuen arte. Munduko txapelketa horretan bertan, Carl Lewisek ere hobetu zuen Bob Beamonen jauzia, 8,91 metroko jauzi batekin, baina baliogabetua izan zen, jauzia, aldeko 2m/sko haizearekin lortu baitzen, eta, beraz, oraindik, munduko bigarren errekorrik hoberena izaten jarraitzen du, baita errekor olinpikoa ere.
Aipagarria da beste jauzi bat izan zela bitartean, hai zuzen ere 1987ko maiatzaren 22an, Beamonen marka mehatxatu zuena. Robert Emmiyan armeniar (artean sobietar) atletak egin zuen, Tsakhadzor hirian, eta Europako errekor berria suertatu zen, 8,86 metroko jauzia egin baitzuen.
Aurreko gizonezkoen luzera jauziko probako txapeldun olinpikoa izan zen Lynn Daviesek, Beamonek proba hautsi zuela esan zuen, eta atletismoko jargoian, ingelesezko hitz berri bat sortzea eragin zuen, Beamonesque, oso ohiz kanpoko gertaera edo balentriari ematen zaiona. Errekor honen aurretik, Beamonen jauzirik hoberena, 8,33 metrokoa izan zen, eta, ondoren, ez zen 8,22tik pasa, eta, beraz, bere aldetik izan zuen erreakzioa, harridurazkoa izan zen, eta ez sinestearena epaileen aldetik, hain jauzi luzea neurtzeko materialik ez zutenak, honen ondorioz atzeratu zelarik errekor berriaren agerpena eskuzko markagailuan.
Eta kontutan hartu behar da, 1901etik luzera jauzian egindako munduko errekorren hobekuntzak, batez beste 6 zentimetrokoak direla, handiena, 15 zentimetrokoa delarik. Bere garaian, hurrengo mendean gainditzeko errekor bat zela esan zen, XXI. mendeko errekor bat zela.

## Ikus, gainera

* Atleta ezagunen zerrenda

## Kanpo estekak

* (Gaztelaniaz)Mexikoko Olinpiar Jokoetako 8,90 metroko jauziaren bideoak
* Datuak: Q52604
* Multimedia: Bob Beamon / Q52604
# Bob Denard

Bob Denard (Grayan-et-l'Hôpital, 1929ko apirilaren 7a - Paris, 2007ko urriaren 13a) frantziar mertzenarioa izan zen. Gilbert Bourgead edo Saīd Mustapha Mhadjou bezala ezagutu zen.
1960ko hamarkadatik aurrera gatazka postkolonial ugarietan parte hartu zuen (Yemen, Iran, Nigeria, Benin, Gabon, Angola, Kabinda, Zaire, Komoreak). Haietako hainbatetan Frantziako laguntza izan zuen.
1960 eta 1963 bitartean Katangako matxinadako nagusien bat izan zen, Moïse Tshomberen laguntzan. 1963-64an armada errealistaren laguntzako Yemenean parte hartu zuen. 1965ean Zairera itzuli zen matxino komunisten aurka borroka egiteko, 1975ean Angolan borroka egin zuen UNITAren alde eta 1977 estatu-kolpe bat saiatu zen Beninen.
Protagonista izan zen Komoreetako lau estatu-kolpetan. 1975ean Ahmed Abdallah lehendakaria bota zuen. Beste hiru estatu-kolpetan parte hartu zuen: 1978, 1989 eta 1995ean.
Katolikoa jaiota judaismoa bihurtu zen, gero islamari eta azkenik katolizismora itzuli zen.
# Basetxea (telebista-saioa)

Basetxea Globomediak ETB 1 telebista katerako sortutako reality show bat izan zen, Julian Iantzi aurkezlea zuena.

## Denboraldiak

* 1.a: Basetxea (2002)
* 2.a: Basetxea 2 (2002)
* 3.a: Basetxea Isaba (2003)
* 4.a: Basetxea 45º (2003)
* 5.a: Basetxea K (2004)
* 6.a: Basetxea Taberna (2005)
* 7.a: Basetxea Gori-Gori (2005)
* 8.a: Basetxea (2007)
* 9.a: Basetxea (2008)

## Erreferentziak

* ↑ EiTB. Gogora dezagun... 'Basetxea 45 gradu': ibilaldia basamortuan. .

## Kanpo estekak

* Datuak: Q5721699
# Bashar Warda

Bashar Matti Warda (arabieraz: بشار متي وردة‎; Bagdad, Irak, 1969ko ekainaren 15a) erredentziotar erlijioso bat da, Arbil hiriko (Kurdistan) kaldear artxieparka 2010eko maiatzaren 24az geroztik.

## Bizitza

Bagdaden jaio zen, 1969an. 1993ko ekainaren apaiztu zen. 1997an Erredentore Santuaren Kongregazioan sartu zen, Flandrian, eta KU Leuvenen hezi zen.
2007ko uztailetik 2013ko ekainera, Zakho hiriko (Irakeko Kurdistan) eparkiaren administratzaile apostolikoa izan zen.
2009an, Kaldear Eliza Katolikoko Apezpikuen Sinodoak Arbilgo artxieparkiako artzapezpiku izendatu zuen. Eta 2010eko maiatzaren 24an, Benedikto XVI.ak Arbilgo artxieparka izendatu zuen;; hurrengo uztailaren 3an ordenatu zuen Emanuel III.a Delly patriarkak.;

## Iruditegia

* Warda monsinorea, 2015an.
* Maurizio Malvestiti monsinorea, Warda kaldear gotzainarekin, Mendekosteko gau osoko bijilian, Lodiko katedralean, 2016ko maiatzaren 14an.
* Warda, Mendekosteko gau osoko bijilian, Lodiko katedralean, 2016ko maiatzaren 14an.

## Erreferentziak

* ↑ (Italieraz) Warda: aiutate i cristiani perseguitati d'Iraq
* ↑ «Noi siamo odiati perché ci ostiniamo a esistere come cristiani»
* ↑ (Ingelesez) Those who've stayed – what now for Christians in Syria and Iraq?
* ↑ (Italieraz) «Noi siamo odiati perché ci ostiniamo a esistere come cristiani»
* ↑ Christians disappearing from Iraq, bishops lament

## Kanpo estekak

* (Ingelesez) - Txantiloi:Sy Arbilgo elizbarrutiaren webgunea
* Datuak: Q809954
* Multimedia: Bashar Warda / Q809954
# Basharat Changuerra Canalejo

Basharat Changuerra i Canalejo (Nou Barris, Bartzelona, 1984), Basha Changuerra edo Basharat Changue laburduraz ezaguna, Kataluniako aktibista eta politikaria da.

## Biografia

Aita ginearra eta ama kordobarra ditu. Barnealdeen diseinua eta gizarteratzea ikasi zituen. Arrazismoaren aurkako ekintzaile eta afrofeminista den aldetik, AfroFem Koop kooperatibaren sustatzailea da eta Kataluniako Comunitat Negra Africana i Afrodescendent taldeko kidea da. Afroféminas talde politikoaren buru izatera iritsi zen. Hainbat komunikabidetan ere parte hartu du, eta Moiàko Udaleko Herri Batasuneko Hautagaitzako (CUP) zinegotzia izan da.
2021eko Kataluniako Parlamentuko hauteskundeei begira, CUP-Guanyemeko 5. postuan egon zen eta Kataluniako Autonomia Erkidegoko hamahirugarren legegintzaldiko diputatu hautatu zuten.
2022ko irailaren 18an, CUPek parte-hartzen duen zerrenda zabalaren buru izateko hautatu zuten, Bartzelonako 2023ko udal-hauteskundeetarako.

## Erreferentziak

* ↑ «"Som el malson de Vox!"» Público (Paula Ericsson) 5 de març de 2021.
* ↑ «Basha Changuerra: “Africanizarse en la diáspora es un camino”» El Salto (Elena García) 7 novembre 2020.
* ↑ Basha Changuerra. CCCB.
* ↑ Relevo en la dirección de Afroféminas. Afroféminas 4 novembre 2019.
* ↑ Candidates de Barcelona. Candidatura d'Untiat Popular - Per Guanyar.
* ↑ «Eleccions a Catalunya 2021: Els últims de casa nostra a les llistes electorals; d'un investigador a una exiliada» Regió 7 (Gemma Camps) 8 febrer 2021.
* ↑ Basha Changue serà la candidata de la CUP a la batllia de Barcelona. Vilaweb.cat 2022-09-19.

## Kanpo estekak

* Datuak: Q104194942
* Multimedia: Basha Changuerra / Q104194942
# Bashkim Fino

Bashkim Fino (Gjirokastër, 1962ko urriaren 12a - Tirana, 2021eko martxoaren 29a) Albaniako lehen ministroa izan zen.
Finok ekonomia ikasi zuen Tiranan eta AEBetan. Bere jaioterrira itzuli zen ekonomialari gisa lan egitera eta alkate aukeratu zuten 1992-96 aldirako. Albaniako Alderdi Sozialistako kide izan zen. 1997ko martxoaren 11n, Sali Berisha presidenteak lehen ministro izendatu zuen batasun nazionaleko gobernu baten buru izateko. Bere alderdiak 1997ko hauteskundeak irabazi zituen eta Finok Fatos Nano alderdiko buruzagia utzi zuen lehen ministro.

## Kanpo estekak

* Datuak: Q809978
* Multimedia: Bashkim Fino / Q809978
# Bashkim Shehu

Bashkim Shehu (Tirana, Albania, 1955eko ekainaren 22a) albanieraz idazten duen albaniar idazlea da. 1997tik Bartzelonan bizi da, han babeslekua eman baitzioten Idazleen Nazioarteko Parlamentuaren "Babes hiriak" programaren baitan.

## Bizitza

Gobernuko kargu goreneko semea izanagatik, 1981ean diktadoreak aita purgatu eta txikitatik Albaniako Gulag batean espetxeratu zuten. Bi aldiz auziperatu zuten iritzi-delitu zelakoagatik. Gatazka eta bakearen arteko gaiak maiz tratatzen ditu, autobiografiatik mundu onirikoraino doazen erregistro literario sorta zabal batean.

## Lanak

* Rrugëtimi i mbramë i Ago Ymerit (Ago Ymeriren azken bidaia), eleberria, Buzuku, Tirana, 1995 ISBN 86-7785-025-2
* Rrethi (Zirkulua), eleberria, Pristina, 2000, Tirana, 2002
* Orfeu në Zululandën e Re (Orfeo Zelanda Berrian), eleberria, Tirana, 2003
* Udhëkryqi dhe humnerat (Bidegurutzeak eta abismoak), eleberria, Tirana, 2003
* Gjarpri dhe heronj të tjerë (Sugea eta beste heroiak), eleberria, Tirana, 2004
* Angelus Novus (Angelus Novus), eleberria, Tirana, Toena, 2005 ISBN 978-99943-1-036-4
* Hija e gurit (Harriaren itzala), kontakizunak, Tirana, Toena, 2006 ISBN 99943-1-068-2
* Mozart, me vonesë (Mozart atzerapenaz), eleberria, Tirana, Toena, 2009 ISBN 978-99943-1-506-2
* Loja, shembja e qiellit (Jokoa, zerutik erortzea),eleberria, Tirana, Toena, 2013 ISBN 978-99943-1-881-0
* Fjalor udhëzues për misterin e dosjeve (Dosierren misterioa argitzeko hiztegi-gida), eleberria, Tirana, Toena, 2015 ISBN 978-99943-1-950-3

## Erreferentziak

* 1 2 Atxaga, Bashkim. (2016). Korrespondentziak. Erein, 8 or. ISBN 9788491091547..
* ↑ (Albanieraz) Elsa Demo. (2013-8-8). Bashkim Shehuri elkarrizketa. ABC News Bereizia.
* Datuak: Q3302530
# Baserritik kalera

Baserritik kalera Kaxianok eginiko diska baten izena da.

## Kantu zerrenda

* Tximeleta bezala
* Agur, agur
* Euskal Herriarekin amets
* Euskaldun euskaraz
* Enaut
* Baserritik kalera
* Aberriari
* Nere ametsa
* Euskadi dut nere aberria
* Gaurko erromeriari
* Alai-alai

## Kanpo estekak

* Datuak: Q12254829
# Bormujos

Bormujos Sevillako udalerria da, Comarca de Sevilla eskualdean dagoena.
2009ko urtarrilaren 1eko erroldaren arabera 18.590 biztanle zituen.

## Ikus, gainera

* Sevillako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1605629
* Multimedia: Bormujos / Q1605629
# Bormio

Bormio Italiako udalerri bat da. Sondrioko probintzian kokatuta dago, Lombardia eskualdean. 3.960 biztanle ditu, 41,44 kilometro koadroko azaleran banatuta.

## Mugakideak

Bormiok honako udalerri hauekin egiten du muga:
Stilfs Valdisotto Valfurva Valdidentro Val Müstair

## Kanpo estekak

* Datuak: Q40516
* Multimedia: Bormio / Q40516
# Borlești

Borlești Errumaniako udalerri bat da, Neamț konderrian. 8.182 biztanle ditu, 107,45 kilometro koadroko azaleran banatuta.

## Herriak

Udalerrian honako herriak daude:
Borlești $^{(en)}$ Mastacăn $^{(en)}$ Nechit $^{(en)}$ Ruseni $^{(en)}$ Șovoaia $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5112513
# Borlänge

Borlänge, Suediako hiria da, Dalarnako konderriko hiri handiena da, ez ordea hiriburua. 2010eko erroldaren arabera hiriak 41.734 biztanle ditu. Ipar-ekialdean dagoen Falun hiriburuarekin batera ia 100.000 biztanleko metropoli eremua osatzen du. Dalälven ibaiak lotzen ditu hiri biak.

## Historia

1390 urtean sortu zen Borlänge eta herri txiki bat izan zen XIX menderarte. 1875ean Falun eta Ludvikaren artean Borlänge zeharkatzen zuen trenbidea eraiki zuten. Honi esker Domnarvet herrixkan burdin meategia ireki zuten eta Borlänge asko hazi zen. 1898an Suediako gobernuak hiri estatusa eman zion. XX mendean hiri industrial garrantzitsua bihurtu zen.

## Kirolak

IK Brage futbol taldea Suediako lehen mailan aritu da 18 urtez eta 1980an Kopako finala jokatu zuen.

## Ondasun nabarmenak

* Aire ikuspegia.
* Amsbergs kapera.
* Neguko ikuspegia.
* Burdin meategia.

## Kanpo estekak

* Webgune ofiziala
* Datuak: Q54341
* Multimedia: Borlänge / Q54341
# Borlänge udalerria

Borlänge Suediako udalerria da. Dalarnan kokatua dago. 635,82 km² ditu eta 51.129 biztanle ditu, hauetatik 41.734 Borlänge herriburuan.

## Mugakideak

Honako udalerri hauekin egiten du muga:
Falun udalerria Säter udalerria Ludvika udalerria Gagnef udalerria Leksand udalerria

## Ondasun nabarmenak

* Borlänge.
* Amsbergs kapera.

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q503209
* Multimedia: Borlänge Municipality / Q503209